****

**รายงานผลการติดตามและประเมินผล**

**แผนพัฒนาองค์การบริหารส่วนตำบลน้ำพุ**

**ปีงบประมาณพ.ศ. ๒๕61**

**โดย**

**คณะกรรมการติดตามและประเมินผลแผนพัฒนา**

**องค์การบริหารส่วนตำบลน้ำพุ**

**อำเภอบ้านนาสาร จังหวัดสุราษฎร์ธานี**

**คำนำ**

ด้วยระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น พ.ศ. ๒๕๔๘ หมวด ๖ ข้อ ๒๙ และระเบียบกระทรวงมหาดไทยว่าด้วยการจัดทำแผนขององค์กรปกครองส่วนท้องถิ่น (ฉบับที่3 ) พ.ศ. ๒๕61 ข้อ ๑2 ได้กำหนดให้มีการติดตามและประเมินผลแผนพัฒนาขององค์กรปกครองส่วนท้องถิ่น โดยคณะกรรมการติดตามและประเมินแผนพัฒนาเป็นผู้ดำเนินการติดตามและประเมินผลแผนพัฒนา ซึ่งคณะกรรมการจะต้องดำเนินการกำหนดแนวทาง วิธีการในการติดตามและประเมินผลแผนพัฒนาดำเนินการติดตามและประเมินผลแผนพัฒนา รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

ดังนั้นเพื่อให้เป็นไประเบียบกระทรวงมหาดไทยดังกล่าว คณะกรรมการติดตามและประเมินผลแผนพัฒนาองค์การบริหารส่วนตำบลน้ำพุ จึงได้ดำเนินการติดตามและประเมินผลแผนพัฒนาองค์การบริหารส่วนตำบลน้ำพุ ปีงบประมาณพ.ศ. ๒๕61 ขึ้นเพื่อรายงานและเสนอความเห็นที่ได้จากการติดตามให้นายกองค์การบริหารส่วนตำบลน้ำพุทราบ ซึ่งคณะกรรมการฯ หวังว่ารายงานผลการติดตามฉบับนี้จะสามารถเป็นประโยชน์อย่างยิ่งในการพัฒนาองค์การบริหารส่วนตำบลน้ำพุในการแก้ไขปัญหาให้กับประชาชนเพื่อให้ประชาชนเกิดความพึงพอใจสูงสุด

คณะกรรมการติดตามและประเมินผล

แผนพัฒนาองค์การบริหารส่วนตำบลน้ำพุ

**สารบัญ**

**เรื่อง หน้า**

**ส่วนที่ ๑** บทนำ ๑ – ๕

**ส่วนที่ ๒**  วิสัยทัศน์ พันธกิจ ยุทธศาสตร์การพัฒนาและแนวทางการพัฒนา ๖ – 7

**ส่วนที่ ๓** การบันทึกข้อมูลแบบรายงาน 8 – 12

**ส่วนที่ ๔** ผลการวัดคุณภาพแผนพัฒนา 13 – 18

**ส่วนที่ ๕**  การติดตามและประเมินผลด้วยระบบ e – plan19

 **(**[**www.dla.go.th**](http://www.dla.go.th)**)**

**ส่วนที่ ๖** การประเมินความพึงพอใจ20 – 26

**ส่วนที่ 7** สรุปรายงานผลการติดตามและประเมินผล 27 – 32

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ส่วนที่ ๑**

**บทนำ**

ปัจจุบันการติดตามและประเมินผลนับว่ามีความสำคัญและจำเป็นต่อการบริหารงานเป็นอย่างยิ่ง เนื่องจากการติดตามและประเมินผลเป็นการประเมินผลงานการปฏิบัติงานของปีที่ผ่านมา ว่ามีความสอดคล้องกับแผนงานที่ได้วางเอาไว้หรือไม่รวมทั้งการมีส่วนร่วมของภาคประชาชนอย่างแท้จริงองค์การบริหารส่วนตำบลน้ำพุ ในฐานะองค์กรปกครองส่วนท้องถิ่นมีภาระหน้าที่ที่จะต้องให้การบริการแก่ประชาชนจึงจำเป็นที่จะต้องมีการจัดทำแผนติดตามและประเมินผล เพื่อวัดถึงประสิทธิภาพประสิทธิผลของการดำเนินการในด้านต่างๆเพื่อใช้เปรียบเทียบการทำงานของปีที่ผ่านมาอีกด้วย

ทั้งนี้ ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ ได้กำหนดให้องค์การปกครองส่วนท้องถิ่นต้องจัดทำแผนพัฒนาท้องถิ่น และแผนการดำเนินงาน เพื่อเป็นเครื่องมือในการใช้งบประมาณ วัสดุอุปกรณ์ และทรัพยากรต่างๆ ได้อย่างมีประสิทธิภาพและประสิทธิผล มีความโปร่งใสเกิดประโยชน์สูงสุดแก่ท้องถิ่นและตอบสนองความต้องการของประชาชน ถึงแม้ว่าองค์กรปกครองส่วนท้องถิ่นจะมีแผนพัฒนาท้องถิ่นที่ดีสักเพียงไรก็ตามแต่หากไม่สามารถบ่งชี้ถึงผลการดำเนินงานที่เกิดขึ้นได้ ก็ไม่สามารถที่จะบ่งบอกความสำเร็จของแผนพัฒนาท้องถิ่นได้ดังนั้นองค์กรปกครองส่วนท้องถิ่นจึงต้องมีเครื่องมือที่สำคัญในการตรวจสอบการดำเนินงานว่าเป็นไปตามวัตถุประสงค์หรือบรรลุเป้าหมายหรือไม่อย่างไร ซึ่ง “ระบบติดตาม” และ “ระบบประเมินผล” จะเป็นเครื่องมือในการนำข้อมูลต่างๆมาปรับปรุงแก้ไขเพิ่มเติมหรือแม้แต่ยุติการดำเนินงาน

จากเหตุผลดังกล่าว องค์การบริหารส่วนตำบลน้ำพุ จึงต้องการดำเนินการติดตาม และประเมินผลแผนพัฒนาขององค์การบริหารส่วนตำบลน้ำพุ ประจำปีงบประมาณ พ.ศ. ๒๕๖1(ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 หมวด 6 ข้อ 29และที่แก้ไขเพิ่มเติม(ฉบับ 3)พ.ศ.2561 ข้อ12 โดยคณะกรรมการติดตามและประเมินผลแผนพัฒนาท้องถิ่น จะต้องดำเนินการ

 (๑) กำหนดแนวทาง วิธีการในการติดตาม และ ประเมินผลแผนพัฒนา

 (๒) ดำเนินการติดตามและประเมินผลแผนพัฒนา

 (๓) รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

ดังนั้น เพื่อให้การติดตามและประเมินผลแผนพัฒนาขององค์การบริหารส่วนตำบลน้ำพุ เป็นไปด้วยความถูกต้องตามระเบียบดังกล่าว คณะกรรมการติดตามและประเมินผลแผนพัฒนาองค์การบริหารส่วนตำบลน้ำพุจึงได้ดำเนินการติดตามและประเมินผลแผนพัฒนาขององค์การบริหารส่วนตำบลน้ำพุ ประจำปีงบประมาณ พ.ศ. ๒๕๖1 โดยมีรายละเอียดดังนี้

**๑. ความสำคัญของการติดตามและประเมินผล**

การติดตามและประเมินผลแผนพัฒนาเป็นเครื่องมือที่จำเป็นในการปรับปรุงประสิทธิภาพของโครงการที่ดำเนินการอยู่ โดยที่การติดตามหมายถึงกิจกรรมภายในโครงการซึ่งถูกออกแบบมาเพื่อให้ข้อมูลป้อนกลับเกี่ยวกับการดำเนินโครงการ/กิจกรรม ปัญหาที่กำลังเผชิญอยู่ ประสิทธิภาพของวิธีการดำเนินงาน ให้ลุล่วงค่าใช้จ่ายโครงการ/กิจกรรมสูงเกินกว่าที่กำหนดไว้ กลุ่มเป้าหมายหลักของโครงการ/กิจกรรมไม่ได้รับประโยชน์หรือได้รับน้อยกว่าที่ควรจะเป็น เกิดปัญหาในการควบคุมคุณภาพของการดำเนินงาน เสียเวลา ในการตรวจสอบความขัดแย้งในการปฏิบัติงานภายในหน่วยงานหรือระหว่างหน่วยงาน กลุ่มเป้าหมายที่ได้รับประโยชน์จากโครงการ/กิจกรรมการประเมินผลคือ การตรวจสอบผลการดำเนินงานในระหว่างที่กำลังดำเนินการหรือภายหลังที่การดำเนินการสำเร็จเสร็จสิ้นไปแล้วซึ่งการประเมินผลเป็นสิ่งจำเป็นเช่นเดียวกับการติดตามการประเมินผลแผนงานจะเป็นการบ่งชี้ว่าแผนงานที่กำหนดไว้ได้มีการปฏิบัติหรือไม่อย่างไร อันเป็นตัวชี้วัดว่าแผนงานที่ได้ดำเนินการไปแล้วนั้นให้ผลเป็นอย่างไร นำไปสู่ความสำเร็จตามแผนงานที่กำหนดไว้หรือไม่ ซึ่งผลที่ได้จากการติดตามและประเมินผลถือว่าเป็นข้อมูลย้อนกลับที่สามารถนำไปใช้ในการปรับปรุงและตัดสินใจในการจัดทำแผนพัฒนาท้องถิ่นต่อไป

**๒. ประโยชน์ของการติดตามและประเมินผล**

ผู้บริหารองค์การบริหารส่วนตำบลน้ำพุใช้การติดตามและประเมินผลเป็นประโยชน์ต่อการบริหารงานได้หลายแนวทางดังนี้

๒.๑ จัดสรรทรัพยากรขององค์การบริหารส่วนตำบลน้ำพุ สามารถพิจารณาจากการติดตามและประเมินผลว่ากิจกรรมใดได้ทรัพยากรเพียงพอที่จะปฏิบัติงานอย่างมีประสิทธิภาพและเพียงพอต่อความต้องการของประชาชนหรือไม่

๒.๒ ติดตามประเมินผลการปฏิบัติงานของหน่วยงานการประเมินผลจะแสดงให้เห็นถึงการปฏิบัติงานของส่วนต่างๆ ว่าเป็นไปตามเป้าหมายตัวชี้วัดที่ผู้บริหารกำหนดไว้หรือไม่

๒.๓ เป็นหลักเกณฑ์พิจารณาความดีความชอบและประเมินผลการทำงานของเจ้าหน้าที่ซึ่งเป็นผลต่อเนื่องจากการติดตามผลการปฏิบัติงาน ถ้าผู้บริหารหน่วยงานสามารถบริหารงานให้ได้ตามเป้าหมายและตัวชี้วัดที่กำหนดก็สมควรได้รับการพิจารณาความดีความชอบพิเศษ

**๓. วัตถุประสงค์ของการติดตามและประเมินผล**

๓.๑ เพื่อให้การติดตามการประเมินผลเป็นไปอย่างมีประสิทธิภาพเกิดประโยชน์ต่อประชาชนและสามารถตอบสนองความต้องการของประชาชนได้เป็นอย่างดี

๓.๒ เพื่อให้การติดตามและประเมินผลบรรลุวัตถุประสงค์และเป้าหมายที่วางไว้

๓.๓ เพื่อรู้ถึงความต้องการที่แท้จริงของประชาชนในพื้นที่องค์การบริหารส่วนตำบลน้ำพุและแก้ไขได้ตรงกับปัญหาที่เกิดขึ้น

๓.๔ เพื่อใช้เป็นข้อแนะนำผู้บริหารในการจัดทำแผนพัฒนาปีต่อไป

**4. ขั้นตอนการติดตามและประเมินผลแผนพัฒนาท้องถิ่น**

 **ขั้นตอนที่ ๑**

แต่งตั้งคณะกรรมการติดตามและประเมินผลแผนพัฒนาท้องถิ่น ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ ข้อ ๒๘ และฉบับ(3) 2561ข้อ 11ดังนี้

ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วย

 (๑) สมาชิกสภาท้องถิ่นที่สภาท้องถิ่นคัดเลือกจำนวนสามคน

 (๒) ผู้แทนประชาคมท้องถิ่นที่ประชาคมท้องถิ่นคัดเลือกจำนวนสองคน

 (๓) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวนสองคน

 (๔) หัวหน้าส่วนการบริหารที่คัดเลือกกันเองจำนวนสองคน

 (๕) ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน

 โดยให้คณะกรรมการเลือกกรรมการหนึ่งคนทำหน้าที่ประธานคณะกรรมการและกรรมการอีกหนึ่งคนทำหน้าที่เลขานุการของคณะกรรมการ

 กรรมการตาม(1) (2) (3) (4)และ(5) ให้มีวาระอยู่ในตำแหน่งคราวละสี่ปีและอาจได้รับการคัดเลือกอีกได้

 **ขั้นตอนที่ ๒**

คณะกรรมการติดตามแลประเมินผลแผนพัฒนาท้องถิ่น กำหนดแนวทาง วิธีการในการติดตามและประเมินผลแผนพัฒนา ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ ข้อ ๒๙ (๑)

 **ขั้นตอนที่ ๓**

คณะกรรมการติดตามและประเมินผลแผนพัฒนาท้องถิ่น ดำเนินการติดตามและประเมินผลแผนพัฒนา ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ ข้อ ๒๙ (๒)

 **ขั้นตอนที่ ๔**

คณะกรรมการติดตามและประเมินผลแผนพัฒนาท้องถิ่น รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. ๒๕61 ข้อ ๑2

 **ขั้นตอนที่ ๕**

ผู้บริหารท้องถิ่นเสนอผลการติดตามและประเมินผลต่อสภาท้องถิ่นและคณะกรรมการพัฒนาท้องถิ่น พร้อมกันประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าวและต้องปิดประกาศโดยเปิดเผยไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. ๒๕61 ข้อ ๑3 (๕)

**5. กรอบและแนวทางในการติดตามและประเมินผล**

การติดตามและประเมินผลแผนพัฒนาขององค์การบริหารส่วนตำบลน้ำพุ จะต้องดำเนินการตามระเบียบกระทรวงมหาดไทย ดังนี้

๑. ตามระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น พ.ศ. ๒๕๔๘ ข้อ ๒๙ ดังนี้

 (๑) กำหนดแนวทาง วิธีการในการติดตามและประเมินผลแผนพัฒนา

(๒) ดำเนินการติดตามและประเมินผลแผนพัฒนา

๒. ตามระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น (ฉบับที่ 3) พ.ศ. ๒๕61 ข้อ ๑2 ดังนี้

 (๓) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

 การกำหนดวิธีการติดตามและประเมินผล โดยการกำหนดรูปแบบที่จะใช้ในการติดตามและประเมินผลเพื่อตรวจสอบว่าการดำเนินกิจกรรมตามโครงการอยู่ภายใต้ระยะเวลาและงบประมาณที่กำหนดไว้หรือไม่และผลของการดำเนินโครงการนั้นได้บรรลุวัตถุประสงค์ที่ได้วางไว้หรือไม่ ทั้งนี้การติดตามเป็นการตรวจสอบในระหว่างการดำเนินกิจกรรมตามโครงการ ในขณะที่การประเมินผลเป็นการตรวจสอบผลที่เกิดขึ้นจริงเมื่อดำเนินโครงการแล้วเสร็จเปรียบเทียบกับวัตถุประสงค์ที่ตั้งไว้

          รูปแบบของการติดตามและประเมินผลโดยส่วนมากจะใช้การประเมินผลจากการสำรวจความคิดเห็นจากกลุ่มตัวอย่าง เช่นสุ่มจากประชาชน เยาวชนผู้เข้าร่วมโครงการโดยการใช้แบบสอบถามโดยมีการประกาศผลการติดตามและประเมินผลแผนพัฒนาท้องถิ่นอย่างน้อยโครงการละ๑ครั้ง และประเมินผลโครงการในภาพรวมอย่างน้อยปีละ ๑ ครั้ง และรายงานประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบโดยทั่วกัน

**๖. คณะกรรมการติดตามและประเมินผลแผนพัฒนาองค์การบริหารส่วนตำบลน้ำพุ**

 1.นายสายันต์ อติชาติ สมาชิกสภา อบต. กรรมการ

 2.นายอภิชน จรูญพงศ์ สมาชิกสภา อบต. กรรมการ

 3.นายสุรศักดิ์ เพ็ชระ สมาชิกสภา อบต. กรรมการ

 4.นางสาวกานต์รวี ศิริทอง ผู้แทนประชาคมท้องถิ่น กรรมการ

 5.นายสุนทร เกษมณี ผู้แทนประชาคมท้องถิ่น กรรมการ

 6.พ.ต.อ.สุตรีธา อ่อนลัด ผู้กำกับการสถานีตำรวจท่าชี กรรมการ

 7.นายโกมล บัวพรหม ครูโรงเรียนท่าชีวิทยาคม กรรมการ

 8.นายประเสริฐ จันทบูรณ์ ปลัดองค์การบริหารส่วนตำบลน้ำพุ กรรมการ

 9.นางวาสนา โพธิ์โพ้น หัวหน้าสำนักปลัด กรรมการ

 10.นายพันธศักดิ์ กล่อมวิเศษ ผู้ทรงคุณวุฒิ กรรมการ

 11. ส.ท.สงคราม บัวทอง ผู้ทรงคุณวุฒิ กรรมการ

**ส่วนที่ ๒**

**วิสัยทัศน์ พันธกิจ ยุทธศาสตร์การพัฒนาและแนวทางการพัฒนาองค์การบริหารส่วนตำบล**

**วิสัยทัศน์**ของอบต.น้ำพุ

     “ ตำบลน้ำพุ เป็นศูนย์กลางการกระจายผลไม้ในพื้นที่ภาคใต้ตอนบน ประชาชนมีความสามัคคี มีคุณธรรม สู่สังคมสุขภาวะ”

**พันธกิจ**ของอบต.น้ำพุ
     1. ส่งเสริม พัฒนา สร้างความเข้มแข็งด้านเศรษฐกิจ

 2. ส่งเสริม อนุรักษ์ศิลปวัฒนธรรม ประเพณี จารีตประเพณี ภูมิปัญญาท้องถิ่นและทำนุบำรุงศาสนา 3. ส่งเสริม พัฒนาการศึกษา พัฒนาด้านคุณภาพชีวิตและสังคม

 4. ปรับปรุงและพัฒนาโครงสร้างพื้นฐาน สาธารณูปโภค สาธารณูปการที่มีประสิทธิภาพได้มาตรฐาน

 5. บริหารจัดการองค์กรปกครองส่วนท้องถิ่นตามหลักธรรมาภิบาล

 6. บริหารจัดการทรัพยากรธรรมชาติและสิ่งแวดล้อมอย่างยั่งยืน

 7. ส่งเสริมสนับสนุนการดำเนินชีวิตตามปรัชญาเศรษฐกิจพอเพียง

**จุดมุ่งหมายเพื่อการพัฒนา**ของอบต.น้ำพุ

1. ท้องถิ่นน่าอยู่ เศรษฐกิจมั่งคั่ง สังคมเข้มแข็ง ประชาชนมีคุณภาพชีวิตที่ดี

 2. จัดบริการสาธารณะให้กับประชาชน ด้านโครงสร้างพื้นฐาน สาธารณูปโภค สาธารณูปการ สังคม เศรษฐกิจ การบริหารจัดการอย่างทั่วถึง มีมาตรฐานและเสมอภาค

 3. ศิลปวัฒนธรรม ประเพณี จารีตประเพณี ภูมิปัญญาท้องถิ่นได้รับการสืบทอด ศาสนาได้รับการเผยแผ่และทำนุบำรุง

 4. ส่งเสริมและพัฒนาระบบการศึกษา ก้าวทันเทคโนโลยี และพร้อมก้าวสู่ประชาคมอาเซียน

 5. ประชาชนมีสุขภาพอนามัยสมบูรณ์แข็งแรงห่างไกลยาเสพติด

 6. เป็นพื้นที่ที่มีทรัพยากรธรรมชาติและสิ่งแวดล้อมที่สมบูรณ์และยั่งยืน

 **องค์การบริหารส่วนตำบลน้ำพุ ได้กำหนดยุทธศาสตร์การพัฒนาขององค์การบริหารส่วนตำบลน้ำพุไว้ 7 ยุทธศาสตร์การพัฒนา ดังนี้**

 **1**. ยุทธศาสตร์การพัฒนาด้านโครงสร้างพื้นฐาน

 1.1 แนวทางการพัฒนาเส้นทางคมนาคมการขนส่ง สะพาน และท่อระบายน้ำให้มีคุณภาพและได้มาตรฐาน

 1.2 แนวทางการพัฒนาด้านสาธารณูปโภค ระบบประปา ระบบไฟฟ้าแสงสว่าง และการบริหารจัดการน้ำให้ครอบคลุมทุกหมู่บ้าน

2. ยุทธศาสตร์การพัฒนาด้านคุณภาพชีวิตและสังคม

 2.1 แนวทางการพัฒนาด้านสวัสดิการสังคมและสาธารณสุข

 2.2 แนวทางการพัฒนาด้านการศึกษา

 2.3 แนวทางการพัฒนาด้านการส่งเสริมคุณภาพชีวิต

3. ยุทธศาสตร์การพัฒนาด้านเศรษฐกิจ

 3.1 แนวทางการพัฒนาด้านส่งเสริมการดำรงชีวิตตามปรัชญาเศรษฐกิจพอเพียง

4. ยุทธศาสตร์การพัฒนาด้านการจัดระเบียบชุมชน/สังคม และการรักษาความสงบ เรียบร้อย

 4.1 แนวทางการพัฒนาด้านการป้องกันและแก่ไขปัญหายาเสพติด

 4.2 แนวทางการพัฒนาศักยภาพผู้นำชุมชน ผู้นำท้องถิ่น สร้างความเข้มแข็งของชุมชน

 4.3 แนวทางการพัฒนาด้านการป้องกันและบรรเทาสาธารณภัย

 5. ยุทธศาสตร์การพัฒนาการท้องเที่ยว ทรัพยากรธรรมชาติและสิ่งแวดล้อม

 5.1 แนวทางการพัฒนาการบริหารจัดการทรัพยากรธรรมชาติและสิ่งแวดล้อม

 5.2 แนวทางการพัฒนาบำบัดและกำจัดขยะ

6. ยุทธศาสตร์การพัฒนาด้านศาสนา ศิลปะ วัฒนธรรม จารีตประเพณี และภูมิปัญญาท้องถิ่น

 6.1 แนวทางการพัฒนาด้านศาสนา ศิลปะ วัฒนธรรม จารีตประเพณี ภูมิปัญญาท้องถิ่น

 7. ยุทธศาสตร์การพัฒนาด้านการบริหารจัดการบ้านเมืองที่ดี

 7.1 แนวทางการพัฒนาศักยภาพบุคลากรองค์กรปกครองส่วนท้องถิ่น

 7.2 แนวทางการพัฒนาองค์กรปกครองส่วนท้องถิ่น ให้เป็นองค์กรที่มีขีดสมรรถนะสูง

**ส่วนที่ ๓**

การบันทึกข้อมูลในแบบรายงาน

แบบที่ 1 แบบช่วยกำกับการจัดทำแผนยุทธศาสตร์/แผนพัฒนาขององค์กรปกครองส่วนท้องถิ่น

**วัตถุประสงค์**

แบบช่วยกำกับการจัดทำแผนยุทธศาสตร์/แผนพัฒนาขององค์กรปกครองส่วนท้องถิ่นมีวัตถุประสงค์เพื่อประเมินการดำเนินงานของคณะกรรมการพัฒนาท้องถิ่น ว่าดำเนินการครบถ้วนทุกขั้นตอนมากน้อยเพียงใดอย่างไร

**ประโยชน์**

เป็นเครื่องมือสำหรับองค์กรปกครองส่วนท้องถิ่นประเมินตนเองและสำหรับองค์การบริหารส่วนจังหวัดซึ่งเป็นหน่วยติดตามประเมินผล (Monitoring and Evaluation Unit:M&E Unit) ใช้ในการประเมินผลการดำเนินงานขององค์กรปกครองส่วนท้องถิ่นในแต่ละท้องถิ่น ว่ามีการดำเนินการเป็นไปตามขั้นตอนการจัดทำแผนยุทธศาสตร์ที่ถูกต้องหรือไม่โดยองค์กรปกครองส่วนท้องถิ่นแต่ละท้องถิ่นเป็นผู้กรอกข้อมูล และส่งมาให้กับองค์การบริหารส่วนจังหวัดซึ่งเป็นหน่วยติดตามประเมินผล

**ระยะเวลาในการติดตาม**

แบบช่วยกำกับการจัดทำแผนยุทธศาสตร์/แผนพัฒนาขององค์กรปกครองส่วนท้องถิ่นเป็นแบบที่ใช้ในการประเมินที่จัดทำแผนยุทธศาสตร์ ซึ่งในแต่ละองค์กรปกครองส่วนท้องถิ่นจะมีกำหนดระยะเวลาในการจัดทำแผนแตกต่างกันไป

**องค์ประกอบของแบบ**

แบบประเมินการจัดทำแผนยุทธศาสตร์ขององค์กรปกครองส่วนท้องถิ่น ประกอบด้วย

ส่วนที่ 1 ชื่อองค์กรปกครองส่วนท้องถิ่น

ส่วนที่ 2 ประเด็นการประเมินมีทั้งหมด 13 ข้อ 2 ส่วน คือ

 ส่วนที่ 1 คณะกรรมการพัฒนาท้องถิ่น 6 ข้อ

 ส่วนที่ 2 การจัดทำแผนพัฒนาท้องถิ่น 13 ข้อ

(สำหรับองค์กรปกครองส่วนท้องถิ่นตอบว่ามีการดำเนินการ/ไม่มีการดำเนินการตามประเด็นการประเมินหรือการช่วยกำกับนั่นเอง)

แบบที่ ๑ การกำกับการจัดทำแผนพัฒนาขององค์กรปกครองส่วนท้องถิ่น

**คำชี้แจง** : แบบที่ ๑ เป็นแบบประเมินตนเองในการจัดทำแผนพัฒนาขององค์กรปกครองส่วนท้องถิ่น โดยจะทำการประเมินและรายงานทุกๆ ครั้ง หลังจากที่องค์กรปกครองส่วนท้องถิ่นได้ประกาศใช้แผนพัฒนาแล้ว

**ชื่อองค์กรปกครองส่วนท้องถิ่นองค์การบริหารส่วนตำบลน้ำพุ**

|  |  |  |
| --- | --- | --- |
| **ประเด็นการประเมิน** | **มีการดำเนินการ** | **ไม่มีการดำเนินการ** |
| ๑ คณะกรรมการพัฒนาอบต. |
| ๑.๑ มีการจัดตั้งคณะกรรมการพัฒนาอบต. เพื่อจัดทำแผนพัฒนาอบต. | ✓ |  |
| ๑.๒ มีการจัดประชุมคณะกรรมการพัฒนาอบต. เพื่อจัดทำแผนพัฒนาอบต. | ✓ |  |
| ๑.๓ มีการจัดประชุมอย่างต่อเนื่องสม่ำเสมอ | ✓ |  |
| ๑.๔ มีการจัดตั้งคณะกรรมการสนับสนุนการจัดทำแผนพัฒนาอบต. | ✓ |  |
| ๑.๕ มีการจัดประชุมคณะกรรมการสนับสนุนการจัดทำแผนพัฒนาอบต. | ✓ |  |
| ๑.๖ มีคณะกรรมการพัฒนาอบต. และประชาคมหมู่บ้านพิจารณาร่างแผนการพัฒนา | ✓ |  |
| ๒ การจัดทำแผนพัฒนาอบต. |
| ๒.๑ มีการรวมรวมข้อมูลและปัญหาสำคัญของอบต.มาจัดทำฐานข้อมูล | ✓ |  |
| ๒.๒ มีการเปิดโอกาสให้ประชาชนเข้ามามีส่วนร่วมในการจัดทำแผน | ✓ |  |
| ๒.๓ มีการวิเคราะห์ศักยภาพของอบต. (SWOT) และ AIC เพื่อประเมินสถานภาพการพัฒนาอบต. | ✓ |  |
| ๒.๔ มีการกำหนดวิสัยทัศน์และภารกิจหลักการพัฒนาอบต. ที่สอดคล้องกับศักยภาพของท้องถิ่น | ✓ |  |
| ๒.๕ มีการกำหนดวิสัยทัศน์และภารกิจหลักการพัฒนาอบต. ที่สอดคล้องกับยุทธศาสตร์จังหวัด | ✓ |  |
| ๒.๖ มีการกำหนดจุดมุ่งหมายเพื่อการพัฒนาที่ยั่งยืน | ✓ |  |
| ๒.๗ มีการกำหนดเป้าหมายการพัฒนาอบต. | ✓ |  |
| ๒.๘ มีการกำหนดยุทธศาสตร์การพัฒนาและแนวทางการพัฒนา | ✓ |  |
| ๒.๙ มีการกำหนดยุทธศาสตร์ที่สอดคล้องกับยุทธศาสตร์การพัฒนา | ✓ |  |
| ๒.๑๐ มีการอนุมัติและประกาศใช้แผนยุทธศาสตร์การพัฒนา | ✓ |  |
| ๒.๑1 มีการจัดทำบัญชีกลุ่มโครงการในแผนยุทธศาสตร์ | ✓ |  |
| ๒.๑2 มีการกำหนดรูปแบบการติดตามประเมินผลแผนยุทธศาสตร์ | ✓ |  |

**แบบที่ 1** **การกำกับการจัดยุทธศาสตร์ขององค์กรปกครองส่วนท้องถิ่น**

**คำชี้แจง: แบบที่ 1.**เป็นแบบประเมินตนเองในการจัดทำยุทธศาสตร์ขององค์กรปกครองส่วนท้องถิ่น

โดยจะทำการประเมินและรายงานทุก ๆ ครั้ง หลังจากที่องค์กรปกครองส่วนท้องถิ่นได้ประกาศใช้แผนยุทธศาสตร์แล้ว

|  |
| --- |
|  |

แบบช่วยกำกับการจัดทำแผนยุทธศาสตร์ของท้องถิ่นโดยตนเอง

องค์การบริหารส่วนตำบลน้ำพุ

|  |  |  |
| --- | --- | --- |
| ประเด็นการประเมิน | มีการดำเนินงาน | ไม่มีการดำเนินงาน |
| ส่วนที่ 1 คณะกรรมการพัฒนาท้องถิ่น |  |  |
| 1.มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | ✓ |  |
| 2. มีการจัดประชุมคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | ✓ |  |
| 3. มีการประชุมอย่างต่อเนื่องสม่ำเสมอ | ✓ |  |
| 4. มีการจัดตั้งคณะกรรมการสนับสนุนการจัดทำแผนพัฒนาท้องถิ่น | ✓ |  |
| 5. มีการจัดประชุมคณะกรรมการสนับสนุนการจัดทำแผนพัฒนาท้องถิ่น | ✓ |  |
| 6. มีคณะกรรมการพัฒนาท้องถิ่นและประชาคมท้องถิ่นพิจารณาร่างแผน ยุทธศาสตร์การพัฒนา | ✓ |  |
| ส่วนที่ 2 การจัดทำแผนพัฒนาท้องถิ่น | ✓ |  |
| 7. มีการรวบรวมข้อมูลและปัญหาสำคัญของท้องถิ่นมาจัดทำฐานข้อมูล | ✓ |  |
| 8.มีการเปิดโอกาสให้ประชาชนเข้ามามีส่วนร่วมในการจัดทำแผน | ✓ |  |
| 9. มีการวิเคราะห์ศักยภาพของท้องถิ่น (SWOT) เพื่อประเมินประสิทธิภาพ การพัฒนาท้องถิ่น | ✓ |  |
| 10. มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับ ศักยภาพของท้องถิ่น | ✓ |  |
| 11. มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับ ยุทธศาสตร์จังหวัด | ✓ |  |
| 12. มีการกำหนดจุดมุ่งหมายเพื่อการพัฒนาที่ยั่งยืน | ✓ |  |
| 13. มีการกำหนดเป้าหมายการพัฒนาท้องถิ่น | ✓ |  |
| 14. มีการกำหนดยุทธศาสตร์ การพัฒนาและแนวทางการพัฒนา | ✓ |  |
| 15. มีการกำหนดยุทธศาสตร์ที่สอดคล้องกับยุทธศาสตร์ของจังหวัด | ✓ |  |
| 16. มีการอนุมัติและประกาศใช้แผนยุทธศาสตร์การพัฒนา | ✓ |  |
| 17.มีการจัดทำบัญชีกลุ่มโครงการในแผนยุทธศาสตร์ | ✓ |  |
| 18. มีการกำหนดรูปแบบการติดตามประเมินผลแผนยุทธศาสตร์ | ✓ |  |
| 19. มีการทบทวนแผนยุทธศาสตร์หรือไม่ | ✓ |  |

|  |
| --- |
| **แบบที่ ๒ แบบติดตามผลการดำเนินงานขององค์กรปกครองส่วนท้องถิ่น** |

**คำชี้แจง :** แบบที่ ๒ เป็นแบบติดตามตนเองโดยมีวัตถุประสงค์เพื่อติดตามผลการดำเนินงานตามยุทธศาสตร์ขององค์กรปกครองส่วนท้องถิ่น ภายใต้แผนพัฒนา ๓ ปี โดยมีกำหนดระยะเวลาในการติดตามและรายงานผลการดำเนินงานทุกๆ ๓ เดือน เริ่มตั้งแต่สิ้นสุดการดำเนินงานในเดือนตุลาคม – ธันวาคมหรือไตรมาสที่ 1

**ส่วนที่ ๑ ข้อมูลทั่วไป**

๑. ชื่อองค์กรปกครองส่วนท้องถิ่น **องค์การบริหารส่วนตำบลน้ำพุ**  .

๒. รายงานผลการดำเนินงานไตรมาสที่

(๑) ไตรมาสที่ ๑ (ตุลาคม - ธันวาคม) (๒) ไตรมาสที่ ๒ (มกราคม - มีนาคม)

(๓) ไตรมาสที่ ๓ (เมษายน - มิถุนายน) (๔) ไตรมาสที่ ๔ (กรกฎาคม - กันยายน)

**ส่วนที่ ๒ ผลการดำเนินงานตามแผนพัฒนา 4 ปี**

๓. จำนวนโครงการและงบประมาณตามแผนพัฒนา 4 ปี

|  |  |  |  |  |  |
| --- | --- | --- | --- | --- | --- |
| **ยุทธศาสตร์** | **ปีที่ ๑ 2561**  | **ปีที่ ๒ ๒๕๖2** | **ปีที่ ๓ ๒๕๖3** | **ปีที่ ๓ ๒๕๖4** | **รวม** |
| **จำนวนโครงการ** | **งบ****ประมาณ** | **จำนวนโครงการ** | **งบ****ประมาณ** | **จำนวนโครงการ** | **งบ****ประมาณ** | **จำนวนโครงการ** | **งบ****ประมาณ** | **จำนวนโครงการ** | **งบ****ประมาณ** |
| 1. ยุทธศาสตร์การพัฒนาด้านโครงสร้างพื้นฐานและบริการสาธารณะ | 32 | 8,070,000 | 33 | 35,932,000 | 28 | 24,367,000 | 28 | 24,667,000 | 121 | **93,036,000** |
| 2. ยุทธศาสตร์การพัฒนาด้านคุณภาพชีวิตและสังคม | 43 | 2,680,000 | 42 | 12,524,000 | 33 | 13,814,000 | 39 | 9,574,000 | 157 | 47,456,000 |
| 3. ยุทธศาสตร์การพัฒนาด้านเศรษฐกิจ | 23 | 3,920,000 | 25 | 4,070,000 | 25 | 3,595,000 | 25 | 3,575,000 | 98 | 15,160,000 |
| 4. ยุทธศาสตร์การพัฒนาด้านการจัดระเบียบชุมชน/สังคมและการรักษาความสงบเรียบร้อย | 22 | 990,000 | 19 | 890,000 | 15 | 740,000 | 15 | 740,000 | 71 | 3,360,000 |
| 5. ยุทธศาสตร์การพัฒนาด้านทรัพยากรธรรมชาติและสิ่งแวดล้อม | 16 | 7,977,000 | 15 | 1,530,000 | 10 | 775,000 | 11 | 850,000 | 52 | 11,132,000 |
| 6. ยุทธศาสตร์การพัฒนาด้านศาสนา ศิลปะ วัฒนธรรม จารีตประเพณี ภูมิปัญญาท้องถิ่น กีฬาและนันทนาการ | 10 | 870,000 | 10 | 870,000 | 10 | 870,000 | 10 | 870,000 | 40 | 5,240,000 |
| ๗.ด้านการบริหารจัดการบ้านเมืองที่ดี | 28 | 7,750,000 | 28 | 7,750,000 | 26 | 7,680,000 | 28 | 7,750,000 | 110 | 30,930,000 |
| **รวม** | **174** | **41,121,000** | **172** | **63,566,000** | **147** | **51,841,000** | **156** | **48,026,000** | **649** | **204,554,100** |

๔. จำนวนโครงการและงบประมาณตามแผนยุทธศาสตร์การพัฒนาจังหวัด

|  |  |  |  |  |  |
| --- | --- | --- | --- | --- | --- |
| **ยุทธศาสตร์** | **ปีที่ ๑ ๒๕61** | **ปีที่ ๒ ๒๕๖2** | **ปีที่ ๓ ๒๕๖3** | **ปีที่ ๓ ๒๕๖3** | **รวม** |
| **จำนวนโครงการ** | **งบ****ประมาณ** | **จำนวนโครงการ** | **งบ****ประมาณ** | **จำนวนโครงการ** | **งบ****ประมาณ** | **จำนวนโครงการ** | **งบ****ประมาณ** | **จำนวนโครงการ** | **งบ****ประมาณ** |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| **รวม** |  |  |  |  |  |  |  |  |  |  |

๕. ผลการดำเนินงานตามแผนพัฒนาและงบประมาณ ปี **๒๕61**

|  |  |  |  |  |  |  |
| --- | --- | --- | --- | --- | --- | --- |
| **ยุทธศาสตร์** | **จำนวนโครงการที่เสร็จ** | **จำนวนโครงการที่อยู่ในระหว่างดำเนินการ** | **จำนวนโครงการที่ยังไม่ได้****ดำเนินการ** | **จำนวนโครงการที่มีการยกเลิก** | **จำนวนโครงการที่มีการเพิ่มเติม** | **จำนวนโครงการทั้งหมด** |
| **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** |
| 1. ยุทธศาสตร์การพัฒนาด้านโครงสร้างพื้นฐานและบริการสาธารณะ | 0 | 0.00 | 0 | 0.00 | 4 | 100.00 | 0 | 0 | 0 | 0 | 4 | 100 |
| 2. ยุทธศาสตร์การพัฒนาด้านคุณภาพชีวิตและสังคม | 1 | 4.55 | 6 | 27.27 | 15 | 68.18 | 0 | 0 | 0 | 0 | 22 | 100 |
| 3. ยุทธศาสตร์การพัฒนาด้านเศรษฐกิจ | 0 | 0.00 | 0 | 0.00 | 1 | 100.00 | 0 | 0 | 0 | 0 | 1 | 100 |
| 4. ยุทธศาสตร์การพัฒนาด้านการจัดระเบียบชุมชน/สังคมและการรักษาความสงบเรียบร้อย | 1 | 11.11 | 1 | 11.11 | 7 | 77.78 | 0 | 0 | 0 | 0 | 9 | 100 |
| 5. ยุทธศาสตร์การพัฒนาด้านทรัพยากรธรรมชาติและสิ่งแวดล้อม | 0 | 0.00 | 0 | 0.00 | 5 | 100.00 | 0 | 0 | 0 | 0 | 5 | 100 |
| 6. ยุทธศาสตร์การพัฒนาด้านศาสนา ศิลปะ วัฒนธรรม จารีตประเพณี ภูมิปัญญาท้องถิ่น กีฬาและนันทนาการ | 2 | 13.33 | 1 | 6.67 | 12 | 80.00 | 0 | 0 | 0 | 0 | 15 | 100 |
| ๗. ด้านการบริหารจัดการบ้านเมืองที่ดี | 3 | 10.71 | 12 | 42.86 | 13 | 46.43 | 0 | 0 | 0 | 0 | 28 | 100 |
| **รวม** | **7** | **8.33** | **20** | **23.81** | **57** | **67.86** | 0 | 0 | 0 | 0 | **84** | **100** |

**ส่วนที่ ๔**

**ผลการวัดคุณภาพแผนพัฒนา**

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ หมวด ๖ ข้อ ๒๙ และระเบียบกระทรวงมหาดไทยว่าด้วยการจัดทำแผนขององค์กรปกครองส่วนท้องถิ่น (ฉบับที่ 3) พ.ศ. ๒561 ข้อ ๑2 ประกอบกับหนังสือกระทรวงมหาดไทย ที่ มท ๐๘๑๐.๒/ว ๐๗๐๓ ลงวันที่ ๒ กุมภาพันธ์ ๒๕๕๘ เรื่อง แนวทางและหลักเกณฑ์การจัดทำและประสานแผนสามปีขององค์กรปกครองส่วนท้องถิ่น ข้อ ๗ การวัดคุณภาพแผนพัฒนาท้องถิ่น ตามนัยหนังสือกระทรวงมหาดไทย ด่วนที่สุด ที่ มท ๐๘๑๐.๒/ว ๔๘๓๐ ลงวันที่ ๒๒ พฤศจิกายน ๒๕๕๖ และการติดตามและประเมินผลแผนพัฒนาท้องถิ่น ให้เป็นหน้าที่ของคณะกรรมการติดตามและประเมินผลแผนพัฒนาท้องถิ่น (๑) การวัดคุณภาพแผนพัฒนาท้องถิ่น ให้ดำเนินการให้แล้วเสร็จภายใน ๑๕ วัน นับแต่วันประกาศใช้แผนพัฒนาท้องถิ่น และดำเนินการตามแนวทางที่กำหนดไว้ตามนัยหนังสือดังกล่าวข้างต้นและเอกสารคำอธิบายแนวทางปฏิบัติตามสิ่งที่ส่งมาด้วย ๔ (๒) การติดตามและประเมินผลแผนพัฒนาท้องถิ่น คณะกรรมการฯ สามารถนำเอาผลการวัดคุณภาพของแผนมาใช้เป็นกรอบหรือแนวทางในการติดตามและประเมินผลแผนพัฒนาท้องถิ่น ได้ตามความเหมาะสม เพื่อรวบรวมรายงานให้ผู้บริหารทราบ และเป็นข้อมูลในการจัดทำแผนพัฒนาท้องถิ่นต่อไป

 ดังนั้น เพื่อให้การประเมินเป็นไปด้วยความถูกต้องและมีประสิทธิภาพ ตามระเบียบและหนังสือสั่งการดังกล่าว จึงได้ดำเนินการวัดคุณภาพแผนพัฒนาตามแบบประเมินคุณภาพของแผนพัฒนา โดยสรุปผลการประเมินมีรายละเอียด ดังนี้

ส่วนที่ ๕

การติดตามและประเมินผลด้วยระบบ e-plan

(www.dla.go.th)

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ หมวด ๖ ข้อ ๒๙ และระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น (ฉบับที่ 3) พ.ศ. ๒๕61 ข้อ ๑๓ ประกอบกับหนังสือกรมส่งเสริมการปกครองท้องถิ่น ที่ มท ๐๘๑๐.๕/ว ๒๑๐๗ ลงวันที่ ๒ กันยายน ๒๕๕๘ เรื่อง เร่งรัดการนำเข้าข้อมูลแผนพัฒนาขององค์กรปกครองส่วนท้องถิ่น ปีงบประมาณ พ.ศ. ๒๕61 โดยสิ้นปีงบประมาณ พ.ศ. ๒๕61 ให้องค์กรปกครองส่วนท้องถิ่นพิจารณานำเข้าข้อมูลในระบบ e-plan ไปใช้ในการติดตามและประเมินผลตามระเบียบกระทรวงมหาดไทย ว่าด้วยการจัดทำแผนพัฒนาขององค์กรครองส่วนท้องถิ่น พ.ศ. ๒๕๔๘ ข้อ ๒๙ (๓) นั้น

 เพื่อให้เป็นไปตามระเบียบกระทรวงมหาดไทยและหนังสือสั่งการดังกล่าว องค์การบริหารส่วนตำบลน้ำพุ โดยคณะกรรมการติดตามและประเมินผลแผนพัฒนาองค์การบริหารส่วนตำบลน้ำพุ จึงดำเนินการติดตามและประเมินผลแผนพัฒนาขององค์การบริหารส่วนตำบลน้ำพุจากการตรวจสอบการบันทึกข้อมูลโครงการพัฒนาตามแผนพัฒนาสี่ปี (พ.ศ. 2561 – 2564) ปีงบประมาณ พ.ศ. ๒๕61 ในระบบ e-plan มีรายละเอียดโครงการพัฒนาครบถ้วน และเห็นควรแจ้งผู้มีส่วนเกี่ยวข้องบันทึกข้อมูลในระบบให้เป็นปัจจุบัน เพื่อประโยชน์ในการติดตามและประเมินผลแผนพัฒนาด้วยระบบ e-plan ต่อไป

**ส่วนที่ ๗**

**สรุปรายงานผลการติดตามและประเมินผลแผนพัฒนา**

๑. ผลการติดตามแผนพัฒนาท้องถิ่น (พ.ศ. ๒๕61 – ๒๕๖4)

 จากการติดตามและประเมินผลแผนพัฒนาท้องถิ่นขององค์การบริหารส่วนตำบลน้ำพุ สามารถสรุปได้ ดังนี้

 ๑.๑ องค์การบริหารส่วนตำบลได้ดำเนินการจัดทำแผนพัฒนาท้องถิ่น (พ.ศ. 2561 – 2564) เป็นไปด้วยความถูกต้องตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕48 แก้ไขเพิ่มเติม (ฉบับที่ 2) พ.ศ. 2559 และแก้ไขเพิ่มเติม (ฉบับที่ 3) พ.ศ. 2561

 ๑.๒ องค์การบริหารส่วนตำบลได้จัดแบบประเมินคุณภาพของแผนการพัฒนา (พ.ศ. 2561 – 2564) ซึ่งสามารถสรุปได้ดังนี้

 1. ผลการติดตามแผนพัฒนาท้องถิ่น (พ.ศ. ๒๕61 – ๒๕๖4)

 จากการติดตามและประเมินผลแผนพัฒนาท้องถิ่น (พ.ศ. ๒๕61 – ๒๕๖4) องค์การบริหารส่วนตำบลน้ำพุ ได้ดำเนินการจัดทำติดตามและประเมินผลแผนพัฒนาพัฒนาท้องถิ่นเป็นไปด้วยความถูกต้องตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕48 แก้ไขเพิ่มเติม (ฉบับที่ 2) พ.ศ. 2559 และแก้ไขเพิ่มเติม (ฉบับที่ 3) พ.ศ. 2561

 2. ผลการประเมินคุณภาพแผนพัฒนาท้องถิ่น (พ.ศ. 2561 – 2564)

 องค์การบริหารส่วนตำบลน้ำพุ ได้จัดแบบประเมินคุณภาพของแผนพัฒนาท้องถิ่น (พ.ศ. 2561 – 2564) ซึ่งสามารถสรุปได้ดังนี้

|  |  |  |
| --- | --- | --- |
| ประเด็นการพิจารณา | คะแนนเต็ม | คะแนนที่ได้ |
| **๑. การสรุปสถานการณ์การพัฒนา**  | 10 | 6 |
| **๒. การประเมินผลการนำแผนพัฒนาสี่ปีไปปฏิบัติในเชิงปริมาณ** | 10 | 4 |
| **3. การประเมินผลการนำแผนพัฒนาสี่ปีไปปฏิบัติในเชิงคุณภาพ** | 10 | 7 |
| **๔. แนวทางการพัฒนาและยุทธศาสตร์การพัฒนา** | 10 | 8 |
| **๕. โครงการพัฒนาประกอบด้วย** | 60 |  |
| ๕.๑ ความชัดเจนของชื่อโครงการ | 5 | 4 |
| ๕.๒ กำหนดวัตถุประสงค์สอดคล้องกับโครงการ | 5 | 4 |
| ๕.๓ จำนวนวัตถุประสงค์มีความเหมาะสมกับโครงการ | 3 | 3 |
| ๕.๔ เป้าหมาย (ผลผลิตของโครงการ) มีความชัดเจนนำไปสู่การตั้งงบประมาณได้ถูกต้อง | 5 | 4 |
| ๕.๕ เป้าหมาย (ผลผลิตของโครงการ) มีความสอดคล้อง ต่อเนื่องกับระยะเวลาปี (๓ ปี) | 3 | 3 |
| ๕.๖ งบประมาณมีความสอดคล้องกับเป้าหมาย (ผลผลิตของโครงการ) | 4 | 3 |
| ๕.๗ มีการประมาณการราคาถูกต้องตามหลักวิธีการงบประมาณ | 5 | 4 |
| ๕.๘ มีงบประมาณที่ผ่านมา ๓ ปี ย้อนหลัง ตามความเป็นจริง | 3 | 2 |
| **ประเด็นการพิจารณา** | **คะแนนเต็ม** | **คะแนนที่ได้** |
|  ๕.9 โครงการแต่ละโครงการครอบคลุมระยะเวลา ๓ ปี ทุกโครงการ | 5 | 3 |
| ๕.๑๐ มีการกำหนดตัวชี้วัด (KPI) และสอดคล้องกับวัตถุประสงค์และผลที่คาดว่าจะได้รับ | 5 | 4 |
| ๕.๑๑ ตัวชี้วัด (KPI) วัดได้ถูกต้องตามหลักของการจัดทำโครงการ | 4 | 3 |
| ๕.๑๒ ผลที่คาดว่าจะได้รับ สอดคล้องกับโครงการ | 5 | 4 |
| ๕.๑๓ ผลที่คาดว่าจะได้รับ สอดคล้องกับวัตถุประสงค์  | 5 | 4 |
| ๕.๑๔ หน่วยงานรับผิดชอบหลักสอดคล้องกับแบบ ยท. ๐๓ และ แบบ ยท. ๐๔ | 3 | 2 |
| **รวม** | **100** | **72** |

1.3 คณะกรรมการติดตามและประเมินผลแผนพัฒนาฯ ได้ดำเนินการพิจารณาติดตามและประเมินผลโครงการ ความสอดคล้องของแผนพัฒนาท้องถิ่น การติดตามและประเมินผลการดำเนินงานโครงการต่างๆ ตามยุทธศาสตร์การพัฒนา ขององค์กรปกครองส่วนท้องถิ่นและตามข้อเท็จจริง รายงานผลพร้อมเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนา อย่างน้อยปีละหนึ่งครั้งภายในเดือนธันวาคมของทุกปี รายละเอียดดังนี้

 1. คณะกรรมการติดตามและประเมินผลแผนพัฒนาองค์การบริหารส่วนตำบล ได้ดำเนินการตรวจสอบการจัดทำแผนพัฒนาสี่ปีพ.ศ. ๒๕61 – ๒๕๖4 ปรากฏว่าการดำเนินงานจัดทำ แผนพัฒนาของคณะกรรมการพัฒนาดำเนินการครบถ้วนตามขั้นตอน โดยมีรายละเอียด ดังนี้

 - ปีงบประมาณ พ.ศ. 2561 จำนวน 174 โครงการ

 - ปีงบประมาณ พ.ศ. 2562 จำนวน 172 โครงการ

 - ปีงบประมาณ พ.ศ. 2563 จำนวน 150 โครงการ

 - ปีงบประมาณ พ.ศ. 2564 จำนวน 156 โครงการ

 รวมทั้งสิ้น จำนวน 652 โครงการ

 สำหรับปีงบประมาณ 2561 จัดทำโครงการพัฒนา จำนวน 174 โครงการ โดยแยกออกเป็นแต่ละยุทธศาสตร์การพัฒนา ดังนี้

 - การพัฒนาด้านโครงสร้างพื้นฐาน จำนวน 32 โครงการ

 - การพัฒนาด้านส่งเสริมคุณภาพชีวิตและสังคม จำนวน 43 โครงการ

 - การพัฒนาด้านเศรษฐกิจ จำนวน 23 โครงการ

- การพัฒนาด้านการพัฒนาการจัดระเบียบชุมชน/

 สังคมและการรักษาความสงบเรียบร้อย จำนวน 22 โครงการ

 - การพัฒนาด้านทรัพยากรธรรมชาติและสิ่งแวดล้อม จำนวน 16 โครงการ - การพัฒนาด้านศาสนา ศิลปะ วัฒนธรรม

 จารีตประเพณีและภูมิปัญญาท้องถิ่น จำนวน 10 โครงการ - การพัฒนาด้านการบริหารจัดการบ้านเมืองที่ดี จำนวน 28 โครงการ

 ๒. การจัดทำข้อบัญญัติงบประมาณรายจ่ายประจำปี พ.ศ. ผู้บริหารได้จัดสรรงบ ประมาณ จำนวน 85 โครงการ งบประมาณทั้งสิ้น33,848,230 บาท และได้ดำเนินการแยกตามยุทธศาสตร์ ดังนี้

 - การพัฒนาด้านโครงสร้างพื้นฐาน จำนวน 4 โครงการ

 - การพัฒนาด้านส่งเสริมคุณภาพชีวิตและสังคม จำนวน 23 โครงการ

 - การพัฒนาด้านเศรษฐกิจ จำนวน 1 โครงการ

 - การพัฒนาด้านการพัฒนาการจัดระเบียบชุมชน/

 สังคมและการรักษาความสงบเรียบร้อย จำนวน 9 โครงการ

 - การพัฒนาด้านทรัพยากรธรรมชาติและสิ่งแวดล้อม จำนวน 5 โครงการ - การพัฒนาด้านศาสนา ศิลปะ วัฒนธรรม

 จารีตประเพณีและภูมิปัญญาท้องถิ่น จำนวน 15 โครงการ - การพัฒนาด้านการบริหารจัดการบ้านเมืองที่ดี จำนวน 28 โครงการ

 3. โครงการหรือกิจกรรมที่ได้ดำเนินการตามข้อบัญญัติงบประมาณรายจ่ายประจำปี ๒๕61 ซึ่งเป็นแผนปฏิบัติการใช้จ่ายงบประมาณประจำปี ๒๕61 ปรากฏว่าการดำเนินการครบถ้วนตามขั้นตอน โครงการตามข้อบัญญัติงบประมาณรายจ่ายประจำปี ๒๕61 เป็นไปตามยุทธศาสตร์การพัฒนาและแผนพัฒนาองค์การบริหารส่วนตำบลน้ำพุ โดยมีรายละเอียด ดังนี้

 - การพัฒนาด้านโครงสร้างพื้นฐาน

 ดำเนินการแล้วเสร็จ จำนวน 6 โครงการ

 อยู่ระหว่างดำเนินการ จำนวน 5 โครงการ

 ยังไม่ได้ดำเนินการ จำนวน - โครงการ

 - การพัฒนาด้านส่งเสริมคุณภาพชีวิต

 ดำเนินการแล้วเสร็จ จำนวน 10 โครงการ

 อยู่ระหว่างดำเนินการ จำนวน - โครงการ

 ยังไม่ได้ดำเนินการ จำนวน 6 โครงการ

 - การพัฒนาด้านการศึกษา

 ดำเนินการแล้วเสร็จ จำนวน 4 โครงการ

 อยู่ระหว่างดำเนินการ จำนวน - โครงการ

 ยังไม่ได้ดำเนินการ จำนวน 1 โครงการ

 - การพัฒนาด้านการพัฒนาการจัดระเบียบชุมชน/

 สังคมและการรักษาความสงบเรียบร้อย

 ดำเนินการแล้วเสร็จ จำนวน 2 โครงการ

 อยู่ระหว่างดำเนินการ จำนวน - โครงการ

 ยังไม่ได้ดำเนินการ จำนวน 10 โครงการ

 - การพัฒนาด้านทรัพยากรธรรมชาติและสิ่งแวดล้อม ดำเนินการแล้วเสร็จ จำนวน 1 โครงการ

 อยู่ระหว่างดำเนินการ จำนวน - โครงการ

 ยังไม่ได้ดำเนินการ จำนวน 4 โครงการ

 - การพัฒนาด้านศาสนา ศิลปะ วัฒนธรรมจารีตประเพณี

 และภูมิปัญญาท้องถิ่น

 ดำเนินการแล้วเสร็จ จำนวน 1 โครงการ

 อยู่ระหว่างดำเนินการ จำนวน - โครงการ

 ยังไม่ได้ดำเนินการ จำนวน 3 โครงการ

 - การพัฒนาด้านการบริหารจัดการบ้านเมืองที่ดี

 ดำเนินการแล้วเสร็จ จำนวน 12 โครงการ

 อยู่ระหว่างดำเนินการ จำนวน - โครงการ

 ยังไม่ได้ดำเนินการ จำนวน 13 โครงการ

 4. ในการจัดทำแผนพัฒนาสี่ปี ให้ตรวจสอบสภาพความเป็นจริง เช่น ระยะทางที่จะดำเนินการซึ่งจะนำมาบรรจุในแผนฯ ว่าในถนนสายหนึ่ง ๆ ได้ดำเนินการไปแล้วเท่าใด เหลือที่จะดำเนินการเป็นระยะทางเท่าใด ซึ่งสามารถตรวจสอบได้จากทะเบียนประวัติถนนของกองช่าง และควรมีการประมาณราคาตามความเป็นจริงเพื่อให้ได้ข้อมูลที่ถูกต้อง ครบถ้วน และสอดคล้องกับงบประมาณในการดำเนินการโครงการจริง

 5. การจัดทำข้อบัญญัติงบประมาณรายจ่ายประจำปี พ.ศ. ๒๕61 ผู้บริหารได้จัดสรรงบ ประมาณ จำนวน 33,848,230 บาท และได้ดำเนินการแยกตามยุทธศาสตร์การพัฒนา ซึ่งจะเห็นได้ว่าผู้บริหารให้ความสำคัญในการพัฒนาด้านการบริหารจัดการบ้านเมืองที่ดี ด้านส่งเสริมการพัฒนาคุณภาพชีวิต การพัฒนาด้านโครงสร้างพื้นฐานและด้านการจัดระเบียบชุมชน/สังคมและการรักษาความสงบเรียบร้อยตามลำดับ โดยให้ความสำคัญในการพัฒนาด้านที่เหลือค่อนข้างน้อย ควรจะกระจายงบประมาณจากส่วนอื่นๆ มาพัฒนาในยุทธศาสตร์ด้านอื่นเพิ่มมากขึ้น

 6. คณะกรรมการได้ตรวจสอบและมีความเห็นว่าโครงการที่บรรจุในแผนพัฒนาสี่ปี (พ.ศ. 2561 - 2564) เฉพาะโครงการพัฒนา ปี 2561 จำนวน 174 โครงการ คิดเป็นร้อยละ 27.55 ของโครงการทั้งหมดตามแผนพัฒนาสี่ปี (พ.ศ. ๒๕61 – ๒๕๖4) เมื่อเทียบกับงบประมาณในข้อบัญญัติงบประมาณรายจ่ายประจำปี พ.ศ. ๒๕61 ซึ่งสรุปได้ว่า โครงการตามแผนพัฒนาสี่ปี เฉพาะโครงการพัฒนา ปี 2561 จำนวน 174 โครงการ ซึ่งได้จัดสรรงบประมาณเพื่อดำเนินการ จำนวน 85 โครงการ คิดเป็นร้อยละ 48.85 ของโครงการทั้งหมด

 7. คณะกรรมการได้ตรวจสอบและมีความเห็นว่าผลการดำเนินการโครงการ ประจำปี พ.ศ. ๒๕61 ไตรมาสที่ 1 – 4 ยังคงดำเนินการได้เพียงบางส่วน ซึ่งสรุปได้ว่า สำหรับปีงบประมาณ 2561 มีโครงการทั้งสิ้น 85 โครงการ ซึ่งดำเนินการเสร็จสิ้น จำนวน 36 โครงการ คิดเป็นร้อยละ 43.90 โครงการที่อยู่ระหว่างดำเนินการ จำนวน 5 โครงการ คิดเป็นร้อยละ 6.10 และโครงการที่ไม่ได้ดำเนินการ จำนวน 37 โครงการ คิดเป็นร้อยละ 45.12 ทั้งนี้เพื่อให้การดำเนินงานด้านต่าง ๆ ขององค์การบริหารส่วนตำบล ทุ่งเตาใหม่ สามารถดำเนินงานได้อย่างมีประสิทธิภาพ บรรลุวัตถุประสงค์ และก่อให้เกิดประโยชน์สูงสุดต่อประชาชนในพื้นที่ตำบลน้ำพุ ควรมีการประชุม ชี้แจง หรือประชาสัมพันธ์ให้ประชาชนในพื้นที่ได้รับทราบวัตถุประสงค์หรือประโยชน์ที่จะได้รับจากการดำเนินโครงการต่าง ๆ เพื่อส่งเสริมให้ประชาชนเข้าร่วมโครงการ หรือกิจกรรมต่าง ๆ ขององค์การบริหารส่วนตำบลน้ำพุ

 8. คณะกรรมการได้ตรวจสอบและมีความเห็นว่าการเบิกจ่ายงบประมาณ ประจำปี พ.ศ. 2๕61 มีการเบิกจ่ายงบประมาณ เป็นจำนวนเงิน 22,018,525.93 บาท คิดเป็นร้อยละ 67.42 โดยดำเนินการแยกตามยุทธศาสตร์การพัฒนา ซึ่งจะเห็นได้ว่ามีการเบิกจ่ายงบประมาณด้านการบริหารจัดการบ้านเมืองที่ดี ด้านส่งเสริมการพัฒนาคุณภาพชีวิต และด้านโครงสร้างพื้นฐานตามลำดับ

 9. เพื่อให้การดำเนินการประเมินผลแผนพัฒนาเป็นไปด้วยความเรียบร้อยและมีความสมดุล ระหว่างโครงการที่บรรจุไว้ให้เหมาะสมกับงบประมาณประจำปีนั้น ทั้งนี้ คณะกรรมการพัฒนาท้องถิ่น ควรชี้แจงให้ประชาชนในแต่ละหมู่บ้าน ในการจัดทำเวทีประชาคม ให้ลำดับความสำคัญของโครงการ เสนอโครงการที่มีความจำเป็นและเร่งด่วนที่ประชาชนต้องการ อยากให้ อบต. พิจารณาดำเนินการและบรรจุเฉพาะโครงการมีความสำคัญ ๑ – ๒ โครงการของแต่ละหมู่บ้านเท่านั้น เพื่อให้ง่ายในการจัดทำโครงการและสามารถปฏิบัติได้จริง ทั้งนี้ ควรคัดเลือกและตัดทอนโครงการที่ไม่สามารถจัดทำได้ ออกจากแผนพัฒนาและพิจารณาคัดเลือกโครงการที่สะท้อนความต้องการของประชาชนเป็นลำดับแรก เพื่อบรรจุไว้ในแผนพัฒนาสี่ปีในปีแรก และทยอยใส่โครงการที่ไม่มีความจำเป็นเร่งด่วนไว้ในปีถัด ๆ ไป เพื่อป้องกันโครงการที่เกิดจากความต้องการ ของประชาชนตกหล่นไป

 **2. ปัญหาและอุปสรรคขององค์การบริหารส่วนตำบลน้ำพุ**

2.๑ ปัญหาและอุปสรรคในการดำเนินงานขององค์การบริหารส่วนตำบลน้ำพุ มีดังนี้

**ปัญหา**

1) เครื่องมือ เครื่องใช้ เทคโนโลยีในการทำงานยังมีไม่เพียงพอต่อการดำเนินการ

2) หมู่บ้านในเขตองค์การบริหารส่วนตำบลมีปัญหาที่จะต้องแก้ไขอยู่เป็นจำนวนมาก

3) ประชาชนมีความต้องการซึ่งความต้องการดังกล่าวมีเป็นจำนวนมาก

**อุปสรรค**

๑) อำนาจหน้าที่มีข้อจำกัดทำให้ไม่สามารถดำเนินการได้

2.2 ปัญหาและอุปสรรคในการติดตามและประเมินผลแผนพัฒนาท้องถิ่น มีดังนี้

 **ปัญหา**

 ๑) การจัดทำแผนพัฒนาท้องถิ่นขององค์การบริหารส่วนตำบลน้ำพุยังมีบางโครงการ/กิจกรรมที่ไม่สอดคล้องกับแผนยุทธศาสตร์การพัฒนา ขาดความเชื่อมโยงการยุทธศาสตร์การพัฒนาในระดับจังหวัดหรือประเทศ

 ๒) องค์การบริหารส่วนตำบลน้ำพุไม่สามารถบรรจุโครงการ/กิจกรรมในข้อบัญญัติงบประมาณรายจ่ายได้ครบทุกโครงการ/กิจกรรมและครอบคลุมทุกยุทธศาสตร์การพัฒนา

 ๓) องค์การบริหารส่วนตำบลน้ำพุไม่สามารถดำเนินการได้ครบทุกโครงการ/กิจกรรมที่ตั้งไว้ในข้อบัญญัติงบประมาณรายจ่าย

 **อุปสรรค**

 ๑) องค์การบริหารส่วนตำบลน้ำพุงบประมาณไม่เพียงพอต่อการดำเนินงานแก้ไขปัญหาและความต้องการของประชาชนในพื้นที่ได้ทั้งหมด

**3. ข้อเสนอแนะ**

เพื่อให้การดำเนินงานขององค์การบริหารส่วนตำบลน้ำพุ มีระดับความสำเร็จที่สามารถบรรลุวัตถุประสงค์และเป้าหมายที่วางไว้และประชาชนมีความพึงพอใจสูงสุด จึงมีข้อเสนอแนะ ดังนี้

 3.๑ การดำเนินงานขององค์การบริหารส่วนตำบลน้ำพุ

 ๑) การจัดทำแผนพัฒนาท้องถิ่นควรพิจารณาใช้แผนยุทธศาสตร์การพัฒนามาเป็นกรอบในการจัดทำแผนพัฒนาท้องถิ่นและให้มีความสอดคล้องกัน

 ๒) การจัดทำแผนพัฒนาท้องถิ่นควรพิจารณางบประมาณและคำนึงถึงสถานะการคลังในการพิจารณาโครงการ/กิจกรรม ที่จะบรรจุในแผนพัฒนาท้องถิ่น

 ๓) ควรเร่งรัดให้มีการดำเนินโครงการ/กิจกรรม ที่ตั้งในข้อบัญญัติงบประมาณรายจ่ายให้สามารถดำเนินการได้ในปีงบประมาณนั้น

 ๔) องค์การบริหารส่วนตำบลน้ำพุควรพิจารณาตั้งงบประมาณให้เพียงพอและเหมาะสมกับกับภารกิจแต่ละด้านที่จะต้องดำเนินการ

3.๒ การบริการประชาชน

 1) ควรปรับสถานที่ในการให้บริการประชาชนอย่างพอเพียง เช่น มีจุดบริการและเก้าอี้เพียงพอ สะดวก สะอาด และมีเจ้าหน้าที่คอยให้คำแนะนำที่ดี

 2) ควรประชาสัมพันธ์ข่าวสารต่างๆ ผ่านทางหอกระจายข่าวมากกว่านี้และประชาสัมพันธ์ข้อมูลข่าวสารที่สำคัญและจำเป็นต่อประชาชนในพื้นที่อย่างต่อเนื่องและทั่วถึง

 3) ควรพิจารณาจัดบริการประชาชนในเชิงรุกมากขึ้น เพื่อให้ประชาชนได้รับความสะดวก รวดเร็วและถูกต้อง ในการบริการขององค์การบริหารส่วนตำบล

จากข้อเสนอแนะดังกล่าว หากองค์การบริหารส่วนตำบลน้ำพุสามารถดำเนินการได้ จะส่งผลให้องค์การบริหารส่วนตำบลน้ำพุสามารถดำเนินงานและบริหารจัดการภารกิจต่าง ๆ ได้อย่างมีประสิทธิภาพ ส่งผลให้ประชาชนได้รับประโยชน์และมีความพึงพอใจมากขึ้น